La 1 ianuarie 2014 măsurile care restricţionează stabilirea românilor şi a bulgarilor în Marea Britanie vor fi eliminate.

Keith Vaz, şeful comitetului pentru afaceri interne, a declarat vineri că intenţionează să meargă pe aeroportul Luton împreună cu un alt membru al comitetului, Mark Reckless, dis de dimineaţă pe 1 ianuarie pentru a vedea câţi români vin, "doar pentru a fi sigur".

"Primul zbor din România aterizează la 7:40 dimineaţa", a declarat el, citat de Huffington Post. "Al doilea zbor aterizează la ora 21. Vom fi acolo pentru primul zbor pentru a vedea ce măsuri au fost împlementate şi câţi oameni vin".

Vaz a mai declarat că dacă este nevoie să verifice controalele vamale "cu proprii ochi" atunci este pregătit să o facă.

Vaz a făcut aceste declaraţii în cadrul unei dezbateri în Camera Comunelor privind impactul pe care îl vor avea migranţii români şi bulgari. Joi, ambasadorul român la Londra a declarat pentru The Huffington Post că "defăimarea" ţării sale trebuie să înceteze. Acesta a insistat că este foarte probabil ca mai puţini români să decidă să se mute în Marea Britanie în 2014 faţă de anii precedenţi.